
NR.   1426 / 01.04.2026

PROCES- VERBAL
 încheiat în ședintă ordinară lucru 
		la data de 31.03.2026
   
	 Această ședință ordinară de lucru  a Consiliului local Bilciurești a fost convocată de primarul comunei Bilciurești, doamna Stoican Adina, prin Dispoziția nr. 87/ 24.03.2026 
	Ședința de astăzi se desfășoară în conformitate cu prevederile H.C.L. Bilciurești nr. 7/31.03.2021 privind aprobarea statutului u.a.t. Bilciurești, precum și Regulamentul de organizare și funcționare al Consiliului local al comunei Bilciurești.  
	La începutul ședinței ordinare de lucru ,   s-a făcut prezența nominală a consilierilor locali, constatându-se că din 11 consilieri locali în funcție  sunt prezenți 10 consilieri locali,  fiind absent dl Chiru Gheorghe. 
           Se constată de către secretarul general că  sunt îndeplinite condițiile de cvorum pentru ca ședința să fie statutară conform legii, drept pentru care ședința își poate desfășura lucrările în conformitate cu dispozițiile Codului Administrativ adoptat prin O.U.G. nr. 57/2019.
          	La această ședință  participă Stoican Adina primar și  Stanciu Violeta secretar general .
  	Propuneri pentru președintele de ședință. 
	Domnul Dinu Horia Ioan propune pe domnul Năvrăpescu Doru  . 
            Nu au mai fost alte propuneri.  Se supune la vot propunerea făcută de domnul Dinu Horia Ioan  . Cu 8 voturi pentru a fost ales președinte de ședință domnul  Năvrăpescu Doru    ; nu a votat domnul Năvrăpescu Doru (persoană propusă). Lipsă din  sala de ședință domnul Țoțea Claudiu Ștefan. 
           Domnul Dinu Horia Ioan propune modificarea Regulamentului de funcționare al Consiliului local prin care președintele de ședință să fie ales pentru o perioadă de 3 luni .
           Domnul  Năvrăpescu Doru  ,    președinte de ședință,  supune la vot proiectul ordinii de zi a ședinței de lucru. 
           Cu 9 voturi  pentru  a fost  aprobat proiectul ordinii de zi . Lipsă din sala de ședință domnul Țoțea Claudiu Ștefan . 
           Domnul Năvrăpescu Doru , președinte de ședință, supune la vot procesul verbal încheiat în ședința anterioară de lucru.
	Cu 9 voturi  pentru a fost aprobat procesul verbal încheiat în ședința anterioară de lucru.  Lipsă din sala de ședință domnul Țoțea Claudiu Ștefan . 
           Domnul Năvrăpescu Doru  ,  președinte de ședință,  propune dezbaterea  PHCL nr. 13 / 04.03.2026 privind modificarea art.1 , pct.2 din Hotărârea Consiliului local Bilciurești nr.39 din 19.12.2025 privind stabilirea și aprobarea taxei de salubrizare pentru utilizatorii casnici , pentru anul 2026 . 
             Cu 9 voturi "pentru" (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Dinu Horia Ioan, Scripa Cătălin), lipsă din  sala de ședință – Țoțea Claudiu Ștefan ,    a fost aprobat   proiectul de hotărâre nr. 13 / 04.03.2026 privind modificarea art.1 , pct.2 din Hotărârea Consiliului local Bilciurești nr.39 din 19.12.2025 privind stabilirea și aprobarea taxei de salubrizare pentru utilizatorii casnici , pentru anul 2026,  devenind H.C.L. nr. 12 .      
Domnul Năvrăpescu Doru  ,  președinte de ședință,  propune dezbaterea  PHCL nr. 14/ 04.03.2026 privind însușirea raportului de activitate privind starea economică , socială și de mediu a comunei Bilciurești pe anul 2025. 
             Cu 9 voturi "pentru" (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Dinu Horia Ioan, Scripa Cătălin ), lipsă din sala de ședințe domnul Țoțea Claudiu Ștefan ,    a fost aprobat   proiectul de hotărâre nr. PHCL nr. 14/ 04.03.2026 privind însușirea raportului de activitate privind starea economică , socială și de mediu a comunei Bilciurești pe anul 2025,  devenind H.C.L. nr. 13.      
	Domnul Năvrăpescu Doru  ,  președinte de ședință,  propune dezbaterea  PHCL nr.15/ 05.03.2026 privind aprobarea Calendarului evenimentelor social-culturale pentru anul 2026 și a raportului de activitate pe anul 2025 al bibliotecarului. 
             Cu 9 voturi "pentru" (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Dinu Horia Ioan,  Țoțea Claudiu Ștefan ) și o “abținere” (Scripa Cătălin)   a fost aprobat   proiectul de hotărâre nr. PHCL nr. 15/ 05.03.2026 privind aprobarea Calendarului evenimentelor social-culturale pentru anul 2026 și a raportului de activitate pe anul 2025 al bibliotecarului,  devenind H.C.L. nr. 14.      
Domnul Năvrăpescu Doru  ,  președinte de ședință,  propune dezbaterea  PHCL nr. 16/16.03.2026 privind programul local de protecția socială Solidaritate locală 2026 și acordarea unui ajutor financiar de 500 lei pentru persoanele cu handicap grav sau accentuat, finanțat din veniturile proprii ale bugetului local- inițiat de domnul Dinu Horia Ioan consilier local. 
            Domnul Damian Petru Răzvan apreciază în opinia sa , că nu poate concepe ca  persoanele cu handicap fie mediu, fie accentuat, care primesc sume lunare de la bugetul de stat sau bugetul local  , să înregistreze niște datorii la bugetul local atât de mari . Din raportul compartimentului ITL rezultă că din 70 persoane încadrate într-un grad de handicap mediu sau accentuat ,26 au roluri fiscale cu debite din care  15 cu  debite ≤ 500 lei ( ajutorul financiar propus).
             Doamna Stanciu Violeta răspunde că înființarea unor măsuri de executare , cum ar fi poprire, pe drepturile persoanelor cu handicap , exced legea ,într-adevăr prin noua legislație, începând cu anul 2026, se permite executarea silită asupra indemnizațiilor persoanelor cu handicap , în anii anteriori era contrar legii să se intervină cu executare silită pe drepturile acestora.
              Domnul Damian Petru Răzvan răspunde că nu a cunoscut acest aspect al legii însă nu înțelege cum este cu putință ca aceste persoane să primească niște drepturi de la stat și ei la rândul lor să nu își îndeplinească datoriile față de autoritatea locală. Mai departe, precizează că nu înțelege mecanismul “ să primească bani din bugetul local ca să achite datoriile la bugetul local” .
	 Domnul Dinu Horia Ioan răspunde că scopul acestui proiect de hotărâre este cu totul altul , sprijinirea acestei categorii de persoane doar după ce și-a achitat integral datoriile la bugetul local . 
	  Doamna primar precizează că prin O.U.G. nr. 9/2026 s-au aprobat reduceri asupra impozitelor si taxelor de 50% pentru persoanele cu handicap grav și 25% pentru persoanele cu handicap accentuat . 
  Domnul Năvrăpescu Doru  ,  președinte de ședință,  supune la vot PHCL nr. 16/16.03.2026 privind programul local de protecția socială Solidaritate locală 2026 și acordarea unui ajutor financiar de 500 lei pentru persoanele cu handicap grav sau accentuat, finanțat din veniturile proprii ale bugetului local, cu două voturi “pentru” (Dinu Horia Ioan, Scripa Cătălin ), un vot „împotrivă” (Damian Petru Răzvan) și 7 „abțineri” ( Burlacu Nicoleta Loredana, Alexandru Cornel, Săraru Nicolae Claudiu , Ghiță Costel, Țoțea Claudiu Ștefan , Năvrăpescu Doru, Ghiță Alexandru Constantin) nu se aprobă.  
  Domnul Năvrăpescu Doru  ,  președinte de ședință,  propune dezbaterea PHCL nr. 17/16.03.2026 privind stabilirea aparatului de specialitate al primarului comunei Bilciurești , județul Dâmbovița  .
              Cu 10 voturi "pentru" (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Dinu Horia Ioan, Scripa Cătălin, Țoțea Claudiu Ștefan )   a fost aprobat   proiectul de hotărâre nr. PHCL nr. 14/ 04.03.2026 privind însușirea raportului de activitate privind starea economică , socială și de mediu a comunei Bilciurești pe anul 2025,  devenind H.C.L. nr. 15.      
	Se trece la punctul diverse. 
            Domnul Scripa Cătălin precizează că în „parcarea” de la „Bomba „ o mașină de la Rusu în data de 13 martie , la orele 14,00 a descărcat moloz pe domeniul public, pe acel teren  care a devenit parcare și a fost nivelat cu buldoexacavatorul de la Primărie. 
            Doamna Burlacu Nicoleta Loredana precizează că s-a deplasat la fața locului  (întâmplare produsă aproximativ pe data de 26 martie) și a constatat că acea mașină nu era încărcată cu moloz , avea nisip iar șoferul s-a sesizat că curge apă și nisip în timpul deplasării și a staționat pentru remedierea acestei probleme. 
            Domnul Ghiță Costel a precizat că aproximativ pe data de 13 martie , Vlăsceanu Mihai (Bomba)  a solicitat  buldoexcavatorul  de la Primărie  pentru că a încărca frezatul care a fost depozitat provizoriu pe așa zisa parcare  într-o mașină  și pentru a-l transporta pe proprietatea acestuia (Vlăsceanu Mihai). 
	 Domnul Scripa Cătălin prezintă în ședință un material (poze) pe care le-a făcut la cele două evenimente arătate mai sus. 
            Domnul Scripa Cătălin precizează faptul că s-a ajuns ca fiecare să facă ce vrea pe domeniul public, așa s-a întâmplat și cu primarul de la Cojasca care a ocupat abuziv islazul și pe această cale va sesiza Garda de Mediu. 
	 Domnul Ghiță Alexandru Constantin afirmă că și domnul Scripa Cătălin folosește terenul din domeniul public ca parcare și îi spune să-și ia mașinile . 
             Domnul Dinu Horia Ioan întreabă pe doamna primar când se ridică gunoaiele și tot ce este depozitat pe terenul Primăriei.
	 Doamna primar răspunde că timpul nu a fost favorabil, a plouat ,  era stabilită o acțiune comună cu Cojasca pentru data de 30 martie - luni.
	 Domnul Dinu Horia Ioan precizează că în urma unei discuții mai vechi când familia Bădilă a solicitat teren pentru parcare , de asemenea când s-a propus ca terenul neproductiv să fie închiriat domnului Bamboi  și ca o concluzie  a acestor discuții legate de parcare și modalitatea de utilizare a terenului neproductiv spre Cojasca , propune ca  pe terenul neproductiv să se amenajeze o parcare auto  care să fie închiriată ulterior.  
            Domnul Scripa Cătălin precizează că tot ce a solicitat nu i  s-a aprobat , a solicitat Căminul Cultural să facă parastase și nu i s-a aprobat , deși  Căminul Cultural se închiriază pla diverse persoane sau se folosește pentru campanie electorală. 
	Domnul Săraru Nicolae Claudiu îi răspunde  domului Scripa că a solicitat închirierea exclusivă a Căminului Cultural pe o perioadă lungă de timp , ceea ce ar fi îngrădit închirierea de către alți cetățeni care voiau să îl închirieze pentru un eveniment , apreciind că este corectă HCL de închiriere pe eveniment, deoarece Căminul Cultural este un  bun proprietatea comunei Bilciurești și trebuie să fie accesibil pentru fiecare cetățean. 
	Domnul Scripa Cătălin a precizat că a solicitat amplasarea unui panou publicitar și a fost refuzat. 
            Doamna primar răspunde că panoul publicitar urma să fie amplasat  pe terenul ce aparține Consiliul Județean Dâmbovița .
	
          Drept pentru care a fost declarată ședință închisă, de către președintele de ședință, la orele 15,10. 

PREȘEDINTE DE ȘEDINȚĂ ,				                          SECRETAR GENERAL
CONSILIER LOCAL,NĂVRĂPESCU DORU               		              U.A.T. COMUNA BILCIUREȘTI,
                                                                                                                STANCIU VIOLETA

